Adminisztráció

Ezen a képernyőn az első táblázat alapján látható, hogyan történik a leadott munkák átlagos pontszámának a kiszámítása. Az átlagos pontszám két komponens súlyozott összege.

1. A tanár pontszáma a tanuló saját munkájára vonatkozó (kezdeti) értékelésére. Ezt nevezhetjük "osztályozó pontszám"-nak. Ha a tanuló leadta munkáját, az értékelés felülbírálására nincs mód. A tanulótól NEM kérjük, hogy munkáját minden egyes újbóli leadás alkalmával értékelje újra. A tanulói értékelésre adott pontszám fontos a tanuló teljesítménye szempontjából, de nincs akkora jelentősége, mint a munka (tanár) értékelésének. Általában véve kisebb súlyt kell hozzárendelni, mint...
2. A tanár által a tanuló munkáira adott pontszám. Ezek az értékelések általában egy adott gyakorlati feladat fő értékelési elemét jelentik. Amikor a tanulók egynél több munkát adhatnak le, a tanár eldöntheti, hogy a gyakorlatra adott végleges pontszámot a tanuló leadott munkáinak az átlagpontszáma, vagy a tanuló legjobb leadott munkájának a pontszáma alapján határozza-e meg.

Ezen két komponens súlyozása az adott feladat tekintetében megfelelőnek vélt módon történik. Például a tanár igen alacsony súlyozással veheti figyelembe a (kezdeti) értékelési pontszámot (az osztályozó pontszámot), melyhez akár nulla súlyt is rendelhet. Ebben az esetben a tanulói pontszámot alapvetően vagy teljes mértékben a leadott munkájukra adott pontszám határozza meg. A két súlyozási tényező a gyakorlat során bármikor módosítható, a Pontszám oldalon és a Végső pontszám listán azonnal a módosított pontszám jelenik meg.

A második táblázattal a ligatáblázat két opcióját lehet beállítani. Ezt a táblázatot a tanulók (opcionálisan) a feladat végén tekinthetik meg. Ha a bejegyzések száma nullánál nagyobbra van beállítva, akkor a táblázat akkor jelenik meg a tanuló előtt, amikor a feladat megoldása a végső szakaszba jutott. A másik opció azt határozza meg, hogy a tanulók neve megjelenjen-e a táblázatban. Ne feledjük, hogy a tanár által látott ligatáblázatban ezen beállítástól függetlenül a tanulók nevei mindig megjelennek.

Az Adminisztráció oldal emellett feltünteti a tanár leadott munkáit (a gyakorlat leírását), a tanuló saját munkájának (kezdeti) értékelését és a tanuló által leadott munkákat. Ezek a táblázatok adott esetben mindig átnevezhetők, törölhetők megtekinthetők vagy újraértékelhetők. Az oldalnak ezen a részén nyomon követhetjük a tanuló előrejutását a gyakorlat egésze során.