Gyakorlat

A gyakorlat egy egyszerű, de hasznosan alkalmazható feladatfajta. A gyakorlatot a tanár arra használja, hogy valamilyen konkrét munka elvégzését kérje a tanulóktól. Ez lehet egy esszé vagy jelentés megírása, egy bemutató elkészítése, vagy egy számlálótáblázat kidolgozása stb. Amikor egy tanuló befejezte a munkát, leadás előtt önmagának értékelnie kell a feladatot. Ha leadja, a tanár mind a tanulói értékelést, mind magát a munkát értékelheti. A tanár visszajelzést küldhet a tanulónak és megkérheti, hogy javítson rajta, illetve - az adott esettől függően - újból leadhatja azt.

A gyakorlat elkezdése előtt a tanár beállítja a gyakorlatot egy

1. Word vagy egy HTML állomány segítségével, amelyben bevezeti a gyakorlatot és elmondja a tanulóknak, hogy mit kell elvégezniük. Ezt az állományt a tanár feltölti a gyakorlatba.
2. Szövegelemek hozzáadása és opciók kiválasztása az értékelő űrlapon. Ezt az űrlapot a tanuló és a tanár egyaránt a gyakorlat során elkészült munka értékelésére használja. Különféle értékeléstípusok használatára van lehetőség (lásd a "pontozási stratégiára" vonatkozó súgót).

Nagy osztályoknál előfordulhat, hogy a tanár hasznosnak ítéli meg, ha a gyakorlat egynél több változatban készül el. Ezek a változatok sokszínűbbé teszik a gyakorlatot és biztosítják, hogy a tanulók egy-egy gyakorlatban különféle feladatokat oldjanak meg. Ezeket a tanulók véletlenszerűen, de bizonyos egyensúly megtartása mellett kapják meg. Minden tanuló csak egy gyakorlatot kap, de adott osztályon belül a változatok kiosztása körülbelül azonos módon történik. Ne feledjük, hogy a változatok lehetőleg ne térjenek el egymástól túlzott mértékben, mivel minden változathoz ugyanaz az értékelő űrlap használatos.

Ha elkészült a gyakorlat leírása és megvan az értékelő űrlap, a feladat megnyílik a tanuló előtt. A tanulók megkapják a gyakorlat vagy a feladat leírását. Amikor végeztek a gyakorlattal, értékelniük kell saját munkájukat (az előre elkészített értékelő űrlap segítségével), mielőtt leadják munkájukat a tanárnak. Az értékelő űrlapot a tanulók ellenőrző jegyzékként használhatják. Ha kívánják, a munka tényleges leadása előtt mind munkájukat, mind az értékelést átnézhetik, amit feltehetőleg ajánlatos is megtenniük!

Ha egy tanuló leadta a munkáját, akkor mind annak értékelése, mind maga a munka elérhetővé válik a tanár számára. Az értékelések pontozhatók és használható egy szövegnégyzet is a megjegyzések megírására. A tanár az adott munkához úgyszintén hozzáférhet (kiindulási pontként a tanulói értékelést használva fel) és eldöntheti, hogy megkéri-e a tanulót a munka javított változatának a beküldésére, avagy sem.

Ha a tanár úgy véli, hogy a tanuló munkája javítható, akkor lehetőséget adhat neki arra, hogy újból leadhassa a munkát. Ebben az esetben a tanár újraértékeli a munkát azon az értékelő űrlapon, amely azokat a pontokat és megjegyzéseket tartalmazza, amelyeket a tanuló korábbi leadott munkájához fűztek. Ennek megfelelően az újraértékelés az űrlap frissítését jelenti a tanuló által felülvizsgált munka alapján, szemben a nulláról való értékeléssel.

Amikor letelik a gyakorlathoz rendelkezésre álló határidő, a tanulók folytathatják a munkák leadását. A munka viszont ilyenkor "kései" megjelölést kap. A tanár szükség esetén pontozhatja a munkát és visszajelzést küldhet a tanulónak. A későn leadott munkára kapott pontokat a rendszer visszatartja és nem használja fel a végső pontszám kiszámítására. Ha viszont bármilyen okból a tanár egy kései munkát normál munkaként kíván elfogadni, eltörölheti mellőle a "kései" megjelölést, ha áttér az Adminisztrátor oldalra, kikeresi a leadott munkát és rákattint a megfelelő ugrópontra. Ekkor a munkára adott pont belekerül a végső pontszám kiszámításába.

Amikor megtörtént az összes leadott munka pontozása, a gyakorlat átkerül a végső szakaszba. A tanulók ezt követően már nem adhatnak le munkát. A tanulók megtekinthetik végső pontszámaikat a leadott munkáikra kapott pontokkal együtt. A tanuló gyakorlatra kapott pontszáma a tanárnak az önértékelésre adott és a tanárnak a munkára adott pontszáma súlyozott kombinációjából áll elő. (A tanuló által adott pontszámot a rendszer nem használja fel.) Magukra a leadott munkákra a pontszám a tanári értékelésből alakul ki. A két ponthoz (az osztályozó pontszámhoz és az adott munkára vonatkozó tényleges pontszámhoz) tartozó súlyokat a feladat során bármikor lehet módosítani (a súlyok beállítása az Adminisztrátor oldalon történik).

Amikor a tanár engedélyezi a tanulóknak a munka újbóli leadását, a tanárnak fontolóra kell vennie, hogy miként állítja be azt az opciót, amellyel szabályozza, miként történjék a tanuló végső pontszámának a kiszámítása a többszörösen leadott munka alapján. Ez az opció lehetővé teszi a tanár számára, hogy átlagpontszámot vegyen figyelembe a tanuló leadott munkájával kapcsolatban, illetve a legjobb leadott munkát. Ez az opció bármikor megváltoztatható, eredménye pedig azonnal megjelenik a pontokat tartalmazó képernyőn.

A gyakorlat utolsó szakaszában a tanulók megtekinthetik a leadott munka "ligatáblázatát" is. Ez a táblázat azon leadott munkák rendezett jegyzékét tartalmazza, melyeket tekintve a legmagasabb pontszámot elért munka van legfölül. Ha több leadott munka van, a jegyzéken egy adott tanulónak csak a legjobb leadott munkája jelenik meg.