Felhasználók feltöltése

Először is ne feledjük, hogy rendszerint nincs szükség felhasználók tömeges importálására - a karbantartási munka mérséklése érdekében először azokat a hitelesítési formákat kell felderítenünk, amelyekhez nincs szükség kézzel végzett karbantartásra, mint amilyen a meglévő külső adatbázisokhoz kapcsolás vagy a felhasználói hozzáférés létrehozásának a felhasználókra bízása. Lásd a hitelesítésről szóló részt az adminisztrátori menükben.

Ha biztosak vagyunk abban, hogy egyszerre több felhasználói hozzáférést akarunk egy szöveges állományból importálni, akkor a szöveges állományt az alábbi módon kell megformázni:

- Az állomány minden egyes sora egy rekordot tartalmazzon
- Minden rekord egymástól vesszővel elválasztott adatsort tartalmazzon
- Az állomány első rekordja speciális bejegyzés, amely a mezőneveket tartalmazza. Ez határozza meg az állomány fennmaradó részének a formáját.

  > Szükséges mezőnevek: ezeket a mezőket az első rekordnak kell tartalmaznia - minden egyes felhasználóra vonatkozóan

  > felhasználónév, jelszó, utónév, családi név, e-mail

  > Alapbeállítás szerinti mezőnevek: ezek opcionálisak - ha nem szerepelnek, értékeiket az elsődleges adminisztrátor adja

  > intézmény, tanszék, város, ország, nyelv, időzóna

  > Opcionális mezőnevek: ezek mindegyike teljesen opcionális. A kurzusnevek a kurzusok "rövid nevei" - ha meg van adva, a felhasználó tanulóként kerül bele az adott kurzusba. A csoportneveket társítani kell a megfelelő kurzussal, vagyis a csoport-1-et a kurzus-1-gyel stb.

  > azonosítószám, icq, telefon-1, telefon-2, cím, url, leírás, levélforma, levélkijelzés, html-szerkesztő, automatikus-felíratkozás, kurzus-1, kurzus-2, kurzus-3, kurzus-4, kurzus-5, csoport-1, csoport-2, csoport-3, csoport-4, csoport-5

- Az adatok közötti vesszőket &#44 formában kell megadni - a parancssor ezt automatikusan visszaírja vesszővé.
- Igen-nem típusú mezők esetén 0-val jelöljük a hamis, 1-gyel az igaz értéket.
- Megjegyzés: Ha egy felhasználó már regisztrálva van a Moodle felhasználói adatbázisában, akkor ez a parancssor visszaadja a felhasználói azonosítószámot (adatbázisbeli mutatót) az adott felhasználóhoz, és tanulóként fogja regisztrálni a megadott kurzusok bármelyikébe ANÉLKÜL, hogy frissíteni a többi megadott adatot.

Íme egy példa egy érvényes importálási állományra:

felhasználónév, jelszó, utónév, családi név, e-mail, nyelv, azonosítószám, levélkijelzés, kurzus-1, csoport-1
jonest, verysecret, Tom, Jones, jonest@someplace.edu, en, 3663737, 1, Intro101, Section 1
reznort, somesecret, Trent, Reznor, reznort@someplace.edu, en_us, 6736733, 0, Advanced202, Section 3