Gyakorlati feladat kezelése

A gyakorlati feladat valamivel bonyolultabb, mint a szokásos feladat. Három lépésből vagy szakaszból áll. Ezek a következők:

1. Gyakorlat beállítása A gyakorlat során elvégzett munka értékelése könnyebb, ha egy sor értékelési ELEM-re van lebontva. Ennek eredményeként a feladat pontozása kevésbé lesz önkényes és a tanulókat egyfajta kerettel látja el az értékelés elvégzéséhez. Az értékelési elemek összeállítása és ennek megfelelően a pontozási űrlap elkészítése a tanár feladata. (A részleteket lásd az adott oldalon.)

   Ha az értékelési elemek be vannak állítva, a tanárnak egy Word iratot vagy egy HTML-formátumú állományt kell leadnia, amely leírja a tanulók által elvégzendő gyakorlatot vagy feladatot. Ezt az állományt látják a tanulók a gyakorlat második szakaszában.

   Ha úgy akarják, a tanárok elkészíthetnek egy sor hasonló gyakorlatot - ismét csak Word irat vagy HTML-állomány formájában, majd feltölthetik a gyakorlatok közé. Ne feledjük, hogy ezeknek a gyakorlatoknak egészen hasonlónak kell lenni azon értékelő űrlaphoz, amelyet az összes ezen változathoz használnak. A tanár a mintamunkákat választhatóan adja közre. Előfordulhat, hogy bizonyos feladatok esetén ez nem is alkalmazható.

2. Tanulói értékelések és munkaleadás engedélyezése A feladat ekkor nyitva áll a tanulók számára. Ha a tanár több gyakorlatot állít be, akkor a tanulók különféle gyakorlatokat látnak, ellenkező esetben az összes tanuló ugyanazt a gyakorlatot látja.

   Mielőtt a tanulók leadhatnák munkáikat, ki kell tölteniük egy értékelő űrlapot. Ha végeztek az értékelés kitöltésével, megjelenik előttük a feltöltési űrlap. A tanulók önértékelésük alapján felülvizsgálhatják munkájukat. A tanár látja a tanulók (ön)értékelését és agy értékelő űrlapot, amelyen pontozhatja a tanulók leadott munkáját. Ez egy "dupla értékelő űrlap". Ennek az űrlapnak a végén a tanár megkérheti a tanulót, hogy ha akarja, ismételten adja le a munkáját.

   Ha a tanuló úgy dönt, hogy újból leadja a munkáját, akkor a tanár újból értékelheti a munkát. Ugyanez a választhatóság teszi lehetővé a tanár számára, hogy nyomon kövesse ennek az újra leadott munka- és értékelési ciklusnak a menetét. Ha a tanulók több munkát adhatnak le a gyakorlathoz, akkor a tanárnak kell eldöntenie, hogy a végső pontszám a tanulók leadott munkáira kapott maximális pontszámán vagy átlagpontszámán alapuljon-e. Ez az opció bármikor módosítható a gyakorlat folyamán a gyakorlat frissítésével, melyet követően annak hatása azonnal láthatóvá válik a Pontszám oldalon.

   Amikor letelik a feladathoz tartozó határidő, a tanuló leadhatja vagy újból leadhatja a munkáját. A munka ilyenkor "kései" megjelölést kap. A munka megjelenik az értékelendő munkák között és a tanár, ha úgy akarja, a szokásos módon értékelheti a munkát. A munkák különféle jegyzékeiben a leadás dátuma piros színben látszik (mint ahogyan piros a leadott munka óta eltelt időben megjelölt munkák sorában is). Ha van pontozás, a későn leadott munka pontszáma piros színben és zárójelek között látszik. Ezek a pontok nem használatosak a végső pontszám kiszámításánál és nem kerülnek bele a Pontok oldalon lévő számításokba. A tanár a 'kései' megjelölést úgy törölheti, hogy átmegy az Adminisztrátor oldalra és rákattint a megfelelő ugrópontra. Ekkor a munka belekerül a végső pontszám kiszámításába.

3. Átlagos pontszám és ligatáblázat megjelenítése A gyakorlat ezen utolsó szakaszában a tanulók láthatják saját "végső" pontszámukat. A gyakorlat minden szakaszában (kivéve az első szakaszt) a pontok elérhetőek a tanulók számára, ugyanakkor ezek csak "részleges" pontszámok, mivel kiszámításuk az éppen elérhető értékelésen alapul.

   Ebben az utolsó szakaszban a tanulók semmilyen további munkát nem adhatnak le. Gyakorlatilag a feladat lezárul és a tanárnak lehetősége van arra, hogy a tanulóknak a legjobb leadott munkák közül példákat mutasson be...

   A tanuló (és a tanár) ugyancsak megtekintheti a tanulók leadott munkájának a "ligatáblázatát. Itt a megjelenítés a pontszámok sorrendjében történik, a legjobb leadott munka áll az első helyen. Itt a leadott munkára adott pontszám a tanári pontszám. Ha egy tanuló egynél több munkát adott le, csakis a legjobb munkája jelenik meg ebben a táblázatban. Ha a táblázatban szereplő tételek száma nullára van állítva, akkor ez a táblázat nem jelenik meg.

A tanulói pontszám a tanár által a (kezdeti) értékelésükre adott pontozás és a munkájukra adott tanári pontozás súlyozott átlaga. A két súlyozási tényező kezdetben egyként szerepel. Ezek a gyakorlat során bármikor módosíthatók (az Adminisztrátor oldalon), miközben a tanulók és a tanár által látott pontok mindig az éppen aktuális súlyozási tényezőket mutatják.

A feladat bármely szakaszában a tanár megnyithatja az "Adminisztrátor" oldalt. Ez jelzi a két súlyozási tényező éppen érvényes értékeit és módot ad a tanárnak a módosításukra. Felsorolja a tanulói (saját munkára adott) értékeléseket és a tanulók leadott munkáit. A tanár ezt az oldalt használhatja a leadott munkák értékelésére és újbóli értékelésére, az értékelések pontozására és újbóli pontozására, itt törölhet leadott munkákat és értékeléseket, és általában véve ezen az oldalon követheti nyomon a feladat menetét.